b"\n_START_ARTICLE_\nHMS Emerald (1757)\n_START_SECTION_\nPalvelus\n_START_PARAGRAPH_\nHMS Southampton valtasi L'Emerauden 21. syyskuuta 1757, ja alus saapui viel\xc3\xa4 syyskuun aikana Portsmouthiin. Amiraliteetti antoi 25. lokakuuta m\xc3\xa4\xc3\xa4r\xc3\xa4yksen liitt\xc3\xa4\xc3\xa4 vallattu alus laivaston vahvuuteen, joten satamassa maannut alus tarkastettiin 12. marraskuuta ja liitettiin Kuninkaalliseen laivastoon 14. joulukuuta. Aluksesta maksettiin valtausrahoja 4\xc2\xa0288 puntaa. Alus sai uuden nimen HMS Emerald 26. joulukuuta. Se oli 16. maaliskuuta \xe2\x80\x93 8. hein\xc3\xa4kuuta 1758 kunnostettavana ja varustettavana._NEWLINE_HMS Emerald otettiin palvelukseen huhtikuussa 1758 kapteenina Thomas Cornwall. Se liitettiin samana kes\xc3\xa4n\xc3\xa4 osaksi amiraali George Ansonin laivasto-osastoa. Alus purjehti 23. tammikuuta 1759 Leewardsaarille. Se valtasi 12. hein\xc3\xa4kuuta kaappari Le Postillonin._NEWLINE_Aluksen p\xc3\xa4\xc3\xa4llik\xc3\xb6ksi tuli hein\xc3\xa4kuussa 1760 Leewardsaarilla Charles Middleton. Alus valtasi 20. marraskuuta kaapparilaivat Le Conqu\xc3\xa9rantin ja Le Parfaitin. Alus oli tarkastettavana 26. syyskuuta 1761, ja tarkastuksen seurauksena se poistettiin palveluksesta lokakuussa. Alus myytiin romutettavaksi 7. lokakuuta annetun Amiraliteetin p\xc3\xa4\xc3\xa4t\xc3\xb6ksen mukaisesti marraskuussa Portsmouthissa."